Ribes nigrum

Lo cassís  (Ribes nigrum) es una planta del genre Ribes de la familha Grossulariaceae originària de l'Euròpa del nòrd e central e tanben del nòrd d'Asia ont se considèran a vegada de la varietat sibiricum o tanben l'espècia Ribes cyathiforme. Es un arbust que pòt aténher 2 mètres de naut. Las fuèlhas an una disposicion altèrna e fan de 4 a 9 cm de long e amb 5 lòbes (las fuèlhas fan una fòrta odor desagradabla). Las flors fòrça pichonas se dispausan en rasim de 5 a 10 cm de long. Lo fruch, es una baia (amb mai d'una granas) de 1 cm de diàmetre de color porpra fòrça escur, practicament negra.

 Cultura e usatges 
esquèrra|vinheta|Baias de cassís
Se cultiva en climas temperats o temperas fregs (s'adaptan pas plan al clima mediterranèu a causa de la secada e calor de l'estiu). S'espandís al nòrd fins al centre de Finlàndia e Siberia. Se reprodusson aisidament en porreta de troces lenhos a la davalada.

Las baias son comestiblas, mai apreciadas en produchs derivats coma de chucs e melmeladas. L'infusion de las fuèlhas es fòrça apreciada (malgrat que las fuèlhas frescas an una odor desagradabla, coma l'urina del cat). Elaboracion de licors: crèma de cassís o Ribena al Reialme Unit e EUA. S'utiliza tanben per aromatitzar la vòdka.

Lo chuc de la riba negra conten aperaquí 4 còps mai vitamina C que lo chuc d'iranja. Las baias son una rica font de antocianinas qu'aumentan la resisténcia dels capillars, an  de proprietats vasoprotectors, antiedematòsis, antioxidants e favorisson la regeneracion retiana. Es un aliment antifatiga e antiinfecciós.
L'apòrt en calci (60 mg per 100 g) contribuís a la santat dels òsses. Favorisa l'eliminacion de l'acid uric. Es doncas util per combatre los reumatismes, la gota, l'artròsi. A un efièch en estimulant de las glandulas suprarenalas. Existisson d'estudis que verifican son activitat antigripala. Coma diürètic estimula la foncion epatica e la foncion renala. Es util per combatre l'obesitat. Se considèra benefic pels problèmas circulatòris e de tension nauta. A de proprietats per combatre la disenteriá e la diarrèa. En aplicacion extèrna s'utiliza per aleugir los efièches de la fissadas d'insèctas. Se pren tanben coma cicatritzant.

 Referéncias 

 Ligams extèrnes 
 «The Blackcurrant Foundation». Fondacion britanica per la promocion del riber negre
 «Ribes nigrum». 
Categoria:Saxifragales